Švėkšnos kapinės
Švėkšnos parapijos kapinės (Vilkėno kapinės) – veikiančios senosios kapinės Švėkšnoje, Šilutės rajone. Įsikūrusios Vilkėno I kaime, pietinėje Švėkšnos miestelio pusėje, apie 2 km nuo centro, kairiajame Švėkšnalės krante, ties staigiu kelio  4208  Žemaičių Naumiestis–Gardamas–Švėkšna  posūkiu link Vilkėno malūno. Kapinės užima 3,6 ha plotą. Vėlinių dieną kapinių koplyčioje laikomos šv. Mišios. Prieš II pasaulinį karą buvo tradicija iš miestelio organizuoti eiseną į kapines su uždegtomis žvakėmis. Pastarąjį dvidešimtmetį kapinių priežiūra rūpinasi Švėkšnos seniūnija.